Document ID: /roh_data/filtered/fineweb-2-filterrobots_roh.jsonl.gz/27467

Il nov spazi duai schliar ils problems ch'i dat adina puspè, cura che l'autostrada è serrada pervi da naiv u sch'il traffic grev sto vegnir restrenschì pervi da memia bler traffic, scriva l'ASTRA. Plinavant han ils camiunists la pussaivladad da far pausas u da pernottar là. Quai è ina mesira che gida a garantir dapli segirezza sin las vias.
Las lavurs per il nov spazi sper l'Arena da Cazas cumenzan quests dis e sin december duess il spazi esser pront. La construcziun custa 5,5 milliuns francs.
Obere Au be pli per urgenzas
Damai ch’il parcadi da l’Obere Au a Cuira vegn en l’avegnir be pli duvrà per cas d’urgenza ha l’ASTRA, en collavuraziun cun il chantun Grischun, guardà tge alternativas ch’i dat. L’areal tar l’arena grischuna a Cazas è sa mussà sco lieu ideal sco spazi da spetga per camiuns.
RR novitads 16:00